Vibrio vulnificus

Vibrio vulnificus er en gram-negativ, aerob stavbakterie tilhørende slekten . Bakterien er vanlig i temperert vann over 20 °C med moderat saltinnhold, og er forholdsvis uvanlig i Norge. Hos utsatte pasientgrupper kan bakterien forårsake potensielt alvorlige infeksjoner, inklusive sårinfeksjon, diaré og blodforgiftning. Vanlige inngangsporter for infeksjon er bading med åpne sår og hudskade i forbindelse med håndtering av sjødyr, samt svelging av sjøvann eller inntak av rå skalldyr. 

V. vulnificus tilhører samme bakterieslekt som kolerabakterien, Vibrio cholerae.

Sør-Norge sommeren 2018  
Som følge av den unormalt høye temperaturen sommeren 2018 tilkom det en oppblomstring av vibrio-bakterier og flere personer pådro seg infeksjon etter å ha badet i vannet. Personer med åpne sår frarådes bading i temperert hav- og brakkvann hvis de ikke kan dekke til sårene med vannfast materiale. Pasienter med leversykdommer og redusert immunforsvar, samt eldre, bes være spesielt varsomme.

Referanser

Eksterne lenker  
 Folkehelseinstituttets informasjon tilknyttet vibrio-infeksjonene sommeren 2018
 Norsk helseinformatikk sin informasjonsside om infeksjon med Vibrio vulnificus

Bakterier